Des de l'any 2011 la Subdirecció General de Seguretat i Salut Laboral utilitza els correus electrònics com una eina de difusió de la prevenció de riscos laborals.
Aquesta iniciativa, en un principi esporàdica i prenent com a base els cartells guardonats a la categoria de cartell commemoratiu del 28 d'abril del concurs "La prevenció, un valor segur", s'ha anat consolidant.
Des de l'estiu de 2013 hem anat encadenant els diferents peus de signatura, que sempre adrecen a continguts relacionats amb la prevenció de riscos laborals.
Us convidem a incorporar aquests peus de signatura, i els nous que anem publicant, també als vostres correus electrònics, i col·laborar així amb nosaltres en la promoció de la seguretat i la salut en el treball.
La prevenció de riscos laborals davant la pandèmia del coronavirus SARS-CoV-2
En aquest espai teniu, per a la vostra informació, unes recomanacions i un qüestionari pel desenvolupament del teletreball en el domicili en situacions temporals i extraordinàries.
És un document informatiu per a l'empresa i en tot cas, el posarà en coneixement oportunament a la seva modalitat organitzativa de prevenció de riscos laborals (servei de prevenció, etc.).
Noves tramitacions electròniques a partir del proper 18 de novembre de 2019
· Presentació del pla de treball amb risc d'amiant.
· Comunicació de l'execució dels plans de treball amb risc d'amiant aprovats.
Tot i que la Llei 31/1995, de 8 de novembre, de prevenció de riscos laborals (LPRL), no inclou dins del seu àmbit general d'aplicació els treballadors autònoms que no tenen treballadors al seu càrrec això no eximeix els treballadors autònoms, tal com estableix la Llei de l'Estatut del treballador autònom (LETA), del deure bàsic de complir amb les obligacions en matèria de seguretat i salut laborals que la llei o els contractes que tinguin subscrits els imposin, així com de seguir les normes de caràcter col·lectiu derivades del lloc de prestació dels serveis.
Espai web dedicat a potenciar la integració de la prevenció de riscos laborals a l'empresa.
Des de l'ICSSL entenem que és necessari posar el focus en la millora de les condicions de treball.
Enguany, creiem oportú fer èmfasi a les obres de construcció tenint en compte les especificitats del sector, tant pel que fa a les activitats que s'hi realitzen com pels espais i procediments contínuament canviants.
Cal donar un nou impuls als temes de la prevenció de riscos laborals en la construcció i potenciar la gestió preventiva en les empreses així com, alhora, fomentar la cultura preventiva entre tots els agents implicats a l'obra, des de la fase de projecte fins a la seva execució.
Inclou el cartell unitari en diversos formats i un article per reflexionar sobre quin és l'estat de salut actual de la gestió preventiva a casa nostra i de plantejar-nos com avançar cap a l'establiment d'una cultura preventiva d'alt nivell.
L'Institut Català de Seguretat i Salut Laboral del Departament de Treball, Afers Socials i Famílies ha posat en marxa una campanya específica sobre exposició a fibres d'amiant que inclou la difusió de l'apartat a la web dit "L'exposició a fibres d'amiant", en què es recullen consells bàsics a la feina.
Actualment la utilització dels nanomaterials manufacturats o sintètics està guanyant terreny als seus congèneres a escala macro i micro a causa de les interessants propietats fisicoquímiques que ens aporten.
La seva potencialitat i la gran quantitat de productes que els contenen fan pensar que el nombre de treballadors que els manipulen és elevat.
D'altra banda, la demanda de nous productes ha fet que molts d'aquests materials s'estiguin utilitzant sense saber-ne prou sobre els seus efectes en la salut i seguretat de les persones i en el medi ambient.
El Govern de la Generalitat ha elaborat el III Pla de Govern que és fidel al compromís que l'Administració pública catalana va prendre amb els agents socials, dins el marc del Consell de Relacions Laborals, amb el disseny i l'aprovació del Marc Estratègic Català de Seguretat i Salut laboral 2015-2020, i per tant manté estrictament els objectius estratègics que conté l'acord, desenvolupant-los en línies i programes d'actuació.
L'Institut de Seguretat i Salut Laboral del Departament d'Empresa i Ocupació ha posat en marxa una campanya específica sobre l'onada de calor, que inclou la difusió de l'apartat a la web dit "La calor durant la jornada de treball a l'estiu", en què es recullen consells bàsics a la feina
Inclou el cartell unitari en diversos formats i un article sobre la necessitat de recuperar el terreny perdut en matèria de prevenció dels riscos laborals durant la crisi.
Plana web que informa sobre els aspectes relacionats amb la prevenció de riscos laborals que han de tenir en compte els empresaris que acullin a estudiants de formació professional dual per fer pràctiques a la seva empresa.
Espai web amb informació sobre els riscos del treball amb fred i les principals mesures per prevenir-los.
Espai web amb informació i dades estadístiques sobre seguretat laboral viària.
Publicació amb informació sobre les alteracions professionals de la veu, que afecten -a banda d'altres col·lectius- de forma molt particular als docents.
Pàgina web dedicada a la protecció de la pell dels treballadors quan estan exposats al sol, dins l'espai web dedicat a la prevenció dels efectes de la calor en els treballadors.
Campanya europea 2014-2015: gestió de l'estrès i dels riscos psicosocials en el treball
Publicació amb informació bàsica sobre els drets que assisteixen els treballadors joves en matèria de prevenció de riscos laborals.
Espai de la versió catalana del web de Napo on hi han recollides activitats didàctiques sobre prevenció de riscos laborals pensades per a que els professors de primària les puguin treballar amb els seus alumnes.
Espai web dedicat a la prevenció dels riscos laborals derivats a la calor per als treballadors que desenvolupen tasques a l'aire lliure durant l'estiu.
Pàgina web dedicada a commemorar la diada.
Pàgina de presentació del portal de notificació dels accidents de treball CoNTA, que es va posar en marxa a finals de 2012, i que és l'eina que el Departament d'Empresa i Ocupació posa a disposició de les empreses per tal que compleixin amb l'obligació de comunicar els accidents de treball a l'Autoritat laboral.
Pàgina web dedicada a commemorar el Dia Internacional de la Seguretat i la Salut en el Treball de 2012, amb el cartell unitari en diversos formats i un article sobre la importància de la prevenció per a la bona marxa de les empreses i de l'economia.
També es pot accedir a una imatge de la façana d'un edifici del Passeig de Gràcia de Barcelona coberta amb la imatge del cartell unitari.
Inclou el cartell unitari en diversos formats i un article sobre la importància d'adequar la prevenció als canvis tecnològics i organitzatius i els nous riscos que comporten.